
REFERAT DE APROBARE A PROIECTULUI DE HOTĂRÂRE
 privind acordarea Titlului de Cetăţean de Onoare al Municipiului Timişoara 
doamnei Alexandra Guțu



	
1. Considerații generale
Titlul de „Cetăţean de Onoare al Municipiului Timişoara” se acordă în baza HCL nr. 138 din data de 18.10.2016. Titlul de „Cetăţean de Onoare al Municipiului Timişoara” reprezintă cea mai înaltă distincţie acordată de către Consiliul Local al Municipiului Timişoara şi se decernează categoriilor de personalităţi care, prin realizările lor deosebite, au făcut cunoscut numele municipiului Timişoara, în ţară şi străinătate. 

2. Obiective
Imaginea Timişoarei, Capitală Europeană a Culturii în anul 2023, este construită şi reprezentată la nivel local, naţional şi internaţional de personalităţile ei culturale, artistice, sportive, de medici, ingineri, specialişti cu rezultate deosebite, personalități cu importantă statură civică și politică, veterani de război, persoane distinse prin felul ȋn care și-au servit concetățenii. 
Menirea Titlului de „Cetăţean de Onoare al Municipiului Timişoara” este aceea de a-i pune în valoare, şi de a recunoaște meritele personalităților care au contribuit semnificativ la dezvoltarea municipiului Timişoara, sporindu-i prestigiul și onoarea.

3. Cazul specific:
Doamna Alexandra Guțu s-a născut la Timișoara ȋn 1946 și a ȋnceput studiul violoncelului la vârsta de 8 ani. Educația și apoi cariera sa poartă, cronologic, amprenta unor profesori ca Zimmer Simion, Serafim Antropov, Joseph Calvet și Antonio Janigro. Manifestând un talent precoce, recunoscut printr-o mulțime de premii nationale si internationale, Alexandra Gutu a desfasurat o activitate concertistică neobisnuit de bogată. Atașată de orasul natal, a ocupat postul de prim-violoncel (1972), și apoi de solist concertist la Filarmonica “Banatul” din Timișoara, oferind concerte și turnee ȋn America de Sud, Canada, Japonia, China, SUA și multe țări europene. 
Ȋn același timp, Alexandra Guțu s-a distins ȋn domeniul muzicii camerale, ȋn duo cu pianistul Dragoș Mihăilescu și cu violonistul Gabriel Popa, alături de cvartetul de coarde “Timișoara”, cvartetele “Banatul” și “Elyseen”, trio-ul “Palladio” din Italia, cvartetul de violoncele “Cellissimo” ș.a.
Repertoriul Alexandrei Guțu este excepțional de vast și variat, ȋntinzându-se de la muzica barocă până la noua muzică contemporană. Interpretările sale au fost imortalizate ȋn ȋnregistrări la case discuri precum “Electrecord” și  “Claves”, in DVD-uri (Macao, Bangkok), colaborări radio și televiziune (din România, Italia și Canada). Având un mare renume cucerit ȋn scena interpretării compozițiilor clasice, doamna Alexandra Guțu a rămas deschisă la provocări, interpretând, spre exemplu, ȋn primă audiție, lucrări românești scrise pentru ea, precum Concertul pentru violoncel și pian de Remus Georgescu, sau “Inner Resonance”, a compozitorului Gabriel Mălăncioiu (la Ateneul Român și la Berlin). 
Alexandra Guțu ȋși continuă activitatea solistică și acum, atât ȋn cadru național, cât și internațional (Italia).

Concluzii
Ţinând cont de cele enumerate mai sus, apreciem ca oportună promovarea proiectului de hotărâre privind acordarea Titlului de “Cetăţean de onoare al Municipiului Timişoara” doamnei alexandra Guțu, pentru întreaga activitate artistică, recunoscutã la nivel național si internațional, şi supunem dezbaterii Consiliului Local documentaţia aferentă. 

